Sedmi pečat
Sedmi pečat (švedski: Det sjunde inseglet) jest švedski historijsko-fantastični film u režiji Ingmara Bergmana iz 1957. godine, za koji je ujedno napisao i scenario. Radnja filma je smještena u Švedskoj tokom pandemije crne smrti i prati putovanje viteza Antoniusa Blocka (glumi Max von Sydow), koji se upravo vratio iz krstaških ratova, i njegovu igru šaha sa personifikacijom smrti (Bengt Ekerot) koja je došla da mu uzme život. Bergman je razvio film iz svoje ranije drame Drvorez. Naziv se odnosi na odlomak iz biblije koji kaže: "Kad Jaganjac otvori sedmi pečat, nasta muk na nebu oko pola sata". Sedmi pečat se smatra svjetskim klasikom i jednim od najboljih filmova svih vremena, koji je uvrstio Ingmara Bergmana među najveće svjetske filmske režisere.